JohanHeinsen/ENO huggingface dataset:
Ribe Stifts Adresseaviser, 1844-08-02
En Karl har i denne Tid begaaet den fast utrolige Forbrydelse at forsøge Voldtægt, eller med hvad Navn man vil benævne det, mod et Pigebarn paa halvfjerde Aar. (Dav.) Nemesis har fornylig rammet en Defensor for den Jver, hvormed han havde arbeidet paa en Tyveknægts Befrielse. Personen blev næmlig frikiendt for Actors videre Tiltale, og forsikkrede, at det Første, han efter sin Løsladelse vilde gjøre, skulde være at gaae op og takke sin Defensor. Han traf ham ikke hjemme, men fandt et Uhr hængende paa Væggen, der behagede ham saa vel, at han tog det med sig. Defensor syntes dog, at denne Taknemmelighedsyttring var for stærk, og Tyven er atter under Forvaring. (Onv.,"Tivole-Avisen meddeler som et Curiosum et Digt til Ole Bull, som har været indrykket i en Newporker Journal, og som er skrevet af en Amerikaner, en Dr. Persival i det danske Sprog. Den amerikanske Redakteur har i en Jndledning til Digtet - som for Resien er noget maadeligt Rimeri - bemærket, at det er skrevet paa Dansk, fordi Dansk er Hofsproget i Norge, Ole Bulls Fødeland. Den tilbageblevne Deel af den russiske Escadre, hedder det i "Hels. Av. af 29. Juli, 4 Linieskibe og 1 Fregat forlod Rheden igaar Formiddags og krydsede sig med nordlig Vind ud af Sundet; ved Solens Nedgang vare de ude af Sigte.
Ribe Stifts Adresseaviser, 1844-08-02
Professor P. Hjort meddeler i Fædrel.", at Sor Academie har, foruden andre Pensioner, ogsaa 500 Rbd. aarlig at udrede til den bortreiste Cancelliraad Fribert.
Ribe Stifts Adresseaviser, 1844-08-02
Man har i Odense - hedder det i O. Th. Avis -med temmelig Bestemthed fortalt, at alle Censorerne af de Provindsaviser, hvis Udgivere ere satte under Tiltale for Optagelsen af den slesvigske Extrakt, havde veget deres Dommersæde i denne Sag, undtagen Hr. Justitsraad Ræder i Horsens. Men af Horsens Avis sees nu, at ogsaa han, uden Nogens Paastand, har veget Dommersædet, og at Hr. Justitsraad Bernth er bleven udnævnt til Sættedommer (Denne Efterretning maa dog endnu tilføies, at Overauditor Høyer her i Ribe ikke har veget sit Dommersæde, hvorom heller ikke Paastand, er nedlagt endnu.)
Ribe Stifts Adresseaviser, 1844-08-02
Hamburger Neue Zeitung Nr. 175 meddeler en Oversættelse af et Brev, efter Foregivende fra Laurids Skan til Hs. Majestæt Kongen, hvilket uden al Tvivl er fingeret. Dette Brev, siges der sammesteds, skal samtidig være tilsendt flere Redaktioner af danske Blade; men det er neppe Tilfældet, idetmindste har intet saadant Brev været offentliggjort i nogen dansk Avis. (Veile Av.)
Ribe Stifts Adresseaviser, 1844-08-02
Efter en paalidelig Privatberetning fra Nordslesvig have Hans Nissen, Laurids Skau og P. H. Lorenzen sidste Gang været i Forhør for den nedsatte Undersøgelsescommission i Fredags, den 26. ds. Undersøgelserne skulle nu være sluttede, efterat 50 Personer ere afhørte. Den af Hr. Herredsfoged Kjer hos Laurids Skan medtagne og forseglede Pakke, indeholdende private Breve og Concepter, aabnedes i Forhøret den 26. de, og gaves tilbage til Laurids Skau, efterat man havde overbeviist sig om at den var af et meget uskyldigt Jndhold. Laurids Skau har erklæret Commissionen, at han vil sagsøge den og Hr. Kier for udviist Vold. Det vil nu vise sig hvad Criminalretten, af hvilken Undersøgelsescommissionen forsikkres at være udnævnt, vil foretage i Sagen. - Flere Nordslesvigere agte sig til Festen paa Himmelbjerget paa Torsdag, hvor ogsaa de fleste nørrejydske Stænderdeputerede forventes at vilde indtræffe. Hiin Beretning giver en Skildring af Stemningen i Nordslesvig, hvormed vi ikke skulle forsøge at trætte vore Læsere. (O. Th. A.)
Ribe Stifts Adresseaviser, 1844-08-02
Viborg Stænderforsamling, siger Loll. Falst. Avis, er bleven aabnet med saa skarpe, bittre Beskyldninger imod Kongens Raad, som man endnu aldrig har hørt Mage til her i Landet, og disse skarpe Beskyldninger ere ikke udgaaede fra en enkelt Mand, men den hele Forsamling, paa et Par Undtagelser, nær, har gjort dem til sine, og selv disse enkelte Mænd, "Kongens troeste Tjenere, meest hengivne Mænd, have dog maattet erkjende, at der hersker en almindelig Misstemning i Landet. Saa var det dog altsaa sandt, hvad disse saa ilde omtalte, med saa megen Foragt behandlede Bladskrivere hundrede og atter hundrede Gange have sagt - nu har man faaet meer end Sort paa Hvidt for det, nu har man faaet det at høre gjennem Folkets levende Stemme, gjennem dets udkaarne Mænd, og saavidt vil dog vel neppe Dristigheden gaae, at man vil paastaae, at disse Mænd ere blevne forførte af den "ildesindede Presse. At Kongens Raad bestaar af retskafne Mænd, af Mænd med Kundskaber og Dygtighed, hver i sit Fag, derom nærer Jngen Tvivl, men hvad den selvstændige, oplyste Deel af Folket længe af fuldeste Hjerte har beklaget, er, at disse Mænd enten maae være blinde for den Fare, der truer Staten, eller ogsaa mangle den fornødne Kraft og Mod til at møde de Oprørstiftere, der arbeide paa dens Opløsning; thi at de skulde dele deres Meninger, at det skulde inddrømme deres Ret, det er utænkeligt, det er umuligt.
Ribe Stifts Adresseaviser, 1844-08-02
Fra Aalborg er afgaaet en Takadresse til Medlemmerne af Stænderforsamlingen i Viborg, som have talt og stemt for den til Hs. Maj. Kongen indgivne Adresse. (Aalb. Av.)
Ribe Stifts Adresseaviser, 1844-08-02
Til Stænderdeputeret for det 16de Valgdistrikt af de mindre Landeiendomsbesiddere, der i sidste Session repræsenteredes af Proprietair van Deurs, er valgt Gaardmand Chr. Meilgaard og til Suppleant Fabrikerer Bruun til Bruunshaab. (Vib. A.) Gierningsmændene til det hos Assessor Eberlin i Viborg forøvede Jndbrud o. s. v. ere den 26. Juli attraperede af Politiet og have bekjendt deres Forbrydelse. Det er tvende Personer, en Reebslagersvend og en Muurlærling, der have udført denne Genistreg, og de nævnes ogsaa som Gierningsmænd til et Par Tyverier, der tildligere ere forøvede der i Byen. De fra Fuldmægtig Thorgersen bortstiaalne Penge ere komne tilstede paa omtrent 20 Rbd. nær, hvilke Tyvene havde forbrugt. (Vib. A.)
Ribe Stifts Adresseaviser, 1844-08-02
Ledigt Embede. Told- og Consumtions-Jnspecteur Tjenesten i Assens er fra 1. Sptbr. vacant, Gage 1300 Rbd., Proenter i 1841, 258 Rbd., 1842, 289 Rbd. og 1843, 256 Rbd. Kjøbenhavns Børs-Kours d. 30. Juli, Species 200. Bank=Disconto 4 pCt. Nationalbankaktier 133 a 132 1/2 Rbd. Sølv.
Ribe Stifts Adresseaviser, 1844-08-02
Ved Tallotteriets 1395. Trækning i Wandsbeck udkom: No 34. 81. 30. 87. 21
Ribe Stifts Adresseaviser, 1844-08-02
Bekjendtgjørelser.
Ribe Stifts Adresseaviser, 1844-08-02
Skibsleilighed. Torsdagen den 8de August afseiler Undertegnede fra Kolding til Kjøbenhavn; medtagende Passagerer og Fragtgods. Kolding, d. 30. Juli 1844. Skipper Halmøe. i Havnen.
Ribe Stifts Adresseaviser, 1844-08-02
Undertegnede ligger ved Ribe Skibsbro for at indtage Ladning til Altona. De, der ønske Stykgods med ville behage at henvende dem til mig. J. J. Fischer, Skipper.
Ribe Stifts Adresseaviser, 1844-08-02
Saafremt Skibsleilighed imellem Aalborg og Fanøe og imellem Kjøbenhavn og Fanøe maatte gives midt i September Maaned eller mod Slutningen af samme – vil, imellem de førstnævnte Steder en mindre og imellem de sidstnævnte en større Godsforsendelse, bestaaende af Meubler og andet Bohave, kunne erholdes, naar man henvender sig med skriftlige Tilbud eller i portofri Breve til denne Tidendes Contoir.
Ribe Stifts Adresseaviser, 1844-08-02
Hvor 5 a 6 Læs godt Mærsk-Høe er at faae tilkjøbs anviser Adressekontoiret.
Ribe Stifts Adresseaviser, 1844-08-02
Maskin-Chocolade af A. S. Baggers bekjendte gode Fabricat i Kjøbenhavn, med og uden Vanille, er nylig arriveret hos Knud Christensen. Varde den 30. Juli 1844.
Ribe Stifts Adresseaviser, 1844-08-02
De, som ønske deres Lodsedler fornyede til 5te Classe, ville afhente disse forinden den 11. d. M. Ribe, den 1ste August 1844. 5. sal. Dessauer. Emanuel Jmmerwahr, Kunsthandler fra Hamborg, tillader sig paa sin Gjennemreise at gjøre det ærede, kunstelskende Publikum i Ribe opmærksom paa sit rigt udvalgte Lager af de skjønneste og nyeste engelske, franske og tydske Kobberstik og Lithographier, saasom de mærkværdigste Slagscener i Napoleons Liv, et stort Udvalg af bibelske billeder af nyere og ældre Kunstnere; Jagt- og Familiestykker; de skjønneste og nyeste Dameportraiter af Hr. Greve don i Paris, en stor Samling af større og mindre Portraiter af berømte Mænd, af Europas meest udmærkede Monarker og Helte, Digtere og berømte Komponister; de skjønneste og nyeste Hestetegninger, saavelsom et stort Udvalg af de nyeste Karrikaturer &c. &c. &c.
Ribe Stifts Adresseaviser, 1844-08-02
Da jeg erholder samtlige Artikler direkte fra de første Kilder, saa er jeg istand til at sælge Alt til Original-Priserne, men da ogsaa uden alt Forslag, og tillader mig herved at indbyde det ærede Publikum til at tage mit Lager i velvillig Øiesyn. Meget som enten ved Tiden eller Historien er blevet mærkværdigt, er optaget i Billedgalleriet. Desuden er jeg forsynet med et stort Udvalg af mindre Slagscener, bibelske billeder, Jagt- og Familie stykker, pent stukne i Kobber (ikke Steentryk) kun a 6 til 8 Lbs.
Ribe Stifts Adresseaviser, 1844-08-02
Kunstudstillingen er aabnet hos Hr. Fölsch i HotelBurtehude fra om Morgenen Kl. 9 til om Aftenen Kl. 8. Entree a Person 4 Lbs.; Børn, der ledsages af deres Forældre, betale det Halve. Kjøbere erholde gratis Adgang.
Ribe Stifts Adresseaviser, 1844-08-02
Formedelst snarlig Afreise er billedgalleriet. kun at see til næstkommende Mandag den 5. August. Ribe, den 29. Juli 1844.
Ribe Stifts Adresseaviser, 1844-08-02
J Følge kongelig allernaadigst Bevilling saalydende: Vi Christian den Ottende, af Guds Naade Konge til Danmark, de Venders og Gothers, Hertug til Slesvig, Holsteen, Stormarn, Ditmarsken, Lauenborg og Oldenborg. – Gjøre vitterligt: At Vi, efter Amtsforvalter, Lorentz Hansen af Varde og Sandflugtscommissair NisHjelmdrup Neess af Gjellerupholm i Skads Herred, Trykt i Ribe hos Chr. sal. Hyphoff. under Ribe Amt i Vort Land Nørre Jylland, deres herom allerunderdanigst gjorte Ansøgning og Begjering, allernaadigst have bevilget og tilladt, saa og hermed bevilge og tillade, at de som Opbudsmænd i Kjøbmand Ernst Frederik Edvard Hoffmanns Opbudsbo i Varde, ved Proclama subpoena pracclusi et perpetui silentii, med Aar og Dags Varsel, i den Berlingske politiske og Avertissements-Tidende, den Altonaiske Mercur, samt Ribe Stiftstidende, 3de Gange efter hinanden maae indkalde alle dem, som formene sig, at have noget at fordre i dette Opbudsbo, med deres Paastand at fremkomme, og saadant deres havende Krav, inden foreskrevne Tids Forløb, for Opbudsmændene at anmelde og beviisliggjøre, dog Umyndiges Tiltale i Fremtiden efter Forordningen af 20de Febr. 1717 forbeholden, og skal saadan Jndkaldelse i Aviserne ansees og være ligesaa gyldig, som om den var skeet ved Proclama efter Loven; dog skal denne Vor allernaadigste Bevilling Ord til andet indrykkes i fornævnte offentlige Tidender, samt læses for vedkommende Værneting, samt vedden Overret, hvorunder samme henhører. Hvorefter de Vedkommende sig allerunderdanigst have at rette, og for Skade at tage vare. Givet i Vor Kongelige Residents=Stad Kjøbenhavn den 20de Juli 1844. Under Vort Kongelige Seigl. (L. S.) Efter Hans Kongelige Majestæts allernaadigste Befaling. Stemann. M. Lange. Bentzen. L. J. Holm. Feddersen.
Ribe Stifts Adresseaviser, 1844-08-02
Bevilling for Amtsforvalter Hansen og Sandflugtscommissair Neess til, ved Proclama i Aviserne, at indkalde Creditorerne i Kjøbmand Ernst Frederik Edvard Hoffmanns Opbudsbo i Varde." indkaldes herved, sub poena pracclusi et perpetui silentii, med Aar og Dags Varsel, Alle og Enhver, som formene sig at have noget at fordre i Kjøbmand Ernst Frederik Edvard Hoffmanns Opbudsbo her i Byen til inden saadan TidsForløb, at anmelde og beviisliggjøre deres Krav for os som Opbudsmænd i Boet. Varde, den 23de Juli 1844. Hansen. N. H. Rees.
Ribe Stifts Adresseaviser, 1844-08-02
Efter Vedkommendes Begjering, bliver den Kjøbmand Hoffmanns Opbudsboe tilhørende og paa Torvet heri Byen under No. 26 beliggende Gaard med Jorder, stillet til Bortsalg ved 3de offentlige Auctioner, som afholdes: 1ste Auction Fredagen den 30. August 1841, Form. Kl. 10. 2den 13. Septbr. De tvende første Auctioner afholdes paa Varde Byes Raadstue, men 3die og sidste Auction i Gaarden selv. Denne Gaard, hvis Beliggenhed er meget fordeelagtig til Næringsdrift, bestaaer af gode grundmurede Bygninger til alle Sider, og disse ere indrettede til Beboelse for 2de herskabelige Familier. Til Gaarden er henlagt en temmelig stor Hauge og samtlige Jorder ere ansatte til 242 Rbd. Grundtaxt. Auctionen over denne Eiendom vil blive afholdt alternativ saaledes, at hver Beboelsesleilighed først opraabes særskildt og endeel af Jorderne ligeledes særskildt, samt dernæst hele Gaarden med Jorderne under et. Conditionerne for Salget ville 14 Dage forinden 1ste Auction findes henlagte paa denne Byes Raadstue, ligesom de og fra samme Tid ere til Eftersyn paa mit Contoir. Denne Bekjendtgjørelse skeer tillige til Pantecreditorernes Efterretning, ifølge Pl. 22 April 1817. Lysthavende indbydes. Varde Byefogedcontoir, den 26. Juli 1844. T. Qvistgaard.
Ribe Stifts Adresseaviser, 1844-08-02
Tvende Beboelsesleiligheder kan til Paaskeflyttetid. 1845 faaes til Leie hos Garver Wismann paa Torvet.
Ribe Stifts Adresseaviser, 1844-08-05
Ribe.
Ribe Stifts Adresseaviser, 1844-08-05
Avertissements-Tidende. Stifts-Avis og Udgivet af Chr. sal. Hyphoff, redigeret af E. Hyphoff. Mandagen den 5. August. No VI.
Ribe Stifts Adresseaviser, 1844-08-05
Jndenlandske Efterretninger. Under 29. Juli har Hs. Majestæt allern, tilladt Hofjægermester Hans Greve af Bernstorff-Gyllensteen at anlægge og bære den ham tildeelte GuelpheOrdens Ridderkors; kongel. Kammermusikus Baron Hermann Løvenskjold at anlægge og bære den ham tildeelte Ridderdekoration af Vasa-Ordenen. (B. T.) Fregatterne Gesion og "Thetis", ere lykkelig og vel arriverede til Cadix, hvorfra Beseilingskommandeurerne Lütken og Seidelin gjør Reisen hjem over Land. (Aalb. A.)
Ribe Stifts Adresseaviser, 1844-08-05
Foruden den Gulddaase, Lægen Etatsraad Bang fik af Ruslands Keiser, og som var besat med store Diamanter og Keiserens Navnetræk i Diamanter, fik han ogsaa af Prinds Frederik af Hessen en Daase, hvori Prindsens Navn var udført i Diamanter. Derimod kunde han ikke faae nogen Orden, fordi der udfordredes Generalsrang for at faae nogen, der ei var ringere end den, han allerede har. (Aarh. Av.)
Ribe Stifts Adresseaviser, 1844-08-05
Her tales meget om en Duel, som nylig skal have fundet Sted imellem en høi Hofembedsmand og en Lieutenant, men saavel over Anledningen som Udfaldet hviler et Slør. (S. Bl.)
Ribe Stifts Adresseaviser, 1844-08-05
Forleden fandtes i Peblingesøen Ligene af en ung Mand og Pige med Armene slyngede om hinanden. Af en hos dem forefunden Seddeel saaes det, at deres altfor store Kjærlighed havde været Skyld i Selvmordet, da Pigens Paarørende nægtede deres Samtykke til Foreningen. (S. Bl.)
Ribe Stifts Adresseaviser, 1844-08-05
Breve fra Rom af 14. Juli, fra de med Thorvaldsens Affairers Tilendebringelse der paa Stedet beskjeftigede Mænd, melde, at Kunstsagernes Jndpakning gaaer rask og uforstyrret frem. Den i Børsenhalle indførte Efterretniog om en fra Bayern og Würtemberg mod Jndpakningen og Afsendelsen nedlagt Protest var altsaa et løst Rygte.
Ribe Stifts Adresseaviser, 1844-08-05
Som bekjendt advarede Fædrelandet for nogen Tid siden Regjeringen mod at indlade sig i Handel med den bekjendte Godseier og Godshandler, Hr. Mylius, som af Hs. Majestæt er benaadet med Kammerherrenøglen og optagen i den danske Adelsstand, fordi Statskassen har lidt store Tab ved alle sine Transactioner med Hr. Mylius og fra ældre Tid af maa have betydelige personlige Krav paa ham, hvilke bør afgjøres for det Offentlige paany kan indlade sig med ham i Handelsaffairer. Dengang var det Godset Bjørnsholm, som et meget udbredt Rygte fortalte, at Hr. Mylius havde ifinde at kjøbe underbaanden. Fædrelandet vil nu have erfaret, at Hr. Mylius staaer i Underhandling med Regjeringen om en anden Handel, næmlig om 3,523 Tdr. Land af de ham tilhørende mühlenbergske Skove (almindelig kaldet Rold Skov) for den Sum 70,000 Rbd., forat disse kunde lægges til den tilgrændsende kgl. budderupholmske Skovdomaine. Dette Tilbud synes at være forekommet baade Hs. Maj. Kongen og Rentekammeret antageligt; men derimod skal Forstvæsenet paa det Bestemteste have fraraadet at modtage Hr. Kammerherrens og Adelsmandens Tilbud, da Skovstrækningen, hvorom der handles, ingenlunde er 70,000, men næppe 50,000 Rbd. værd, og saavel i Henseende til Jordbunden som til Træsorter ikke egner sig til forstmæssig Behandling. "Det sees altsaa heraf - slutter Fædrelandet – at det er lige ufordeelagtigt for Staten, hvad enten den har at gjøre med Hr. Mylius som Sælger, eller, hvad Erfaring tilstrækkelig har viist, som Kjøber, og vi haabe derfor, at man herefter vil tage sig lagt for at paadrage sig det Ansvar, der hviler paa en forgangen Tids Finantsbestyrelse, fordi den har stolet altfor trygt paa Hr. Mylius's Vederhæftighed."
Ribe Stifts Adresseaviser, 1844-08-05
Dansk Pantheons 22de Levering giver et vellykket lithographeret Portrait af Pastor Grundtvig, ledsaget af en blographisk Skildring af hans Virksomhed og hele Betydning i Aandens Rige. (B. T.)
Ribe Stifts Adresseaviser, 1844-08-05
Gaarden Frederiksholm paa Kjøbenhavns Amt blev solgt paa offentlig Auction til Godseier Thalbitzer for 46,000 Rbd. (B. T.)¬
Ribe Stifts Adresseaviser, 1844-08-05
J Rendsborg skete der Mandagen den 22. Juli en sørgelig Begivenhed. En ung Pige paa 17 Aar havde, ledsaget af en 5-aarig Dreng, begivet sig til Vindmøllen paa Neumerker-Volden, for at bringe Møllersvenden, en af deres Slægtninge, noget Vask. Drengen kom for nær Vingerne, og sandsynligviis har Pigen villet redde ham fra den truende Fare; men et ulykkeligt Tilfælde vilde, at begge Sloges af Vingerne og dræbtes paa Stedet. Den unge Piges Legeme lemlæstedes grueligen. Drengen var ramt af et Slag i Baghovedet.
Ribe Stifts Adresseaviser, 1844-08-05
Ved allerhøieste Resolution af 10. Juli har Hs. Majestæt paa Generaltoldkammer- og Kommerce Kollegiets allerunderdanigste Forestilling, allernaad bifaldet, at blandt Andre efternævnte Landbrugere meddeles Bevilling til Anlæg af Landbrænderier, efter det tidligere approberede Schema, næmlig: Veile Amt, Proprietær C. Gottlieb Schnackenburg til Donneruplund; Møller O. P. Thulstrup i Nyberg Mølle, Møller H. P. G. Møller i Aarup Mølle. Ribe Amt: Gaardmand C. Marcussen i Thistrup; Gaardid. J. Jacobsen i Rærup; Værtshuusholder N. Willumsen i Brørup; Kromand S. Johnsen i Nordby paa Fane, fornyet Bevilling. Ringkjøbing Amt. Møller N. Hansen i Tarm Mølle, Landvæsenskommissær P. J Knudsen og Skibstapitain C. F. Knudsen til Nørre-Karstofte, C. W. Dencker i Guldforhoved; Justitsraad Fjeldstrup til Sindinggaard, Proprietær Fenger til Breininggaard; Landvæsenskommissær A. E. M. Tang. til Nørre-Wosborg; Proprietær H. C. Høegh til Rammegaard.
Ribe Stifts Adresseaviser, 1844-08-05
Tre Gaardmænd i Ringkjøbing Amt, der vare tiltalte for at have overtraadt Frdn. 13 Januar 1741, idet de have forladt deres Hjem og holdt gudelige Forsamlinger, ved hvilke der blev oplæst en Prædiken af Luthers Huuspostil og Palmer afsjungne, og som derfor ved Herredstinget vare idømte Fængsel paa Vand og Brød ere nu ved Landsoverretten slupne med en Pengemulct.
Ribe Stifts Adresseaviser, 1844-08-05
Stænderforsamlingen i Viborg. J Mødet den 22. Juli foredrog Apotheker Køster et Andragende om, at der maatte indføres en Forandring i Kirkevæsenets og Underviisningsvæsenets Bestyrelse, saaledes at samme blev henlagt under en fælles Overbestyrelse, samt at de fornødne Forarbeider til denne Organisation uden Ophold maatte blive iværksatte. (Komittee: Tage Müller, Køster, Larsen, Hvass og Rosenørn.) - Jnspektor Betzer oplæste et Andragende angaaende lige Rettigheder for det uprivilegerede Hartkorn med det privilegerede mod Skadesløsholdelse til Besidderne af det sidste, m.v. Dette Andragende gaaer ud fra, at den eneste Forpligtelse, der endnu særskilt er bleven tilbage for det privilegerede Hartkorn, er Rytterhesteholdet, hvilket endog nu erstattes med 5 Rbd. Remontepenge og 7 Rbd. i Underholdningspenge aarlig, og naar dette sammenholdes med Beskaffenheden af Forrettighederne, som det privilegerede Hartkorn endnu har og som maa ansees for en Levning af fordums Aristokratie, antog man, at disse passende kunde hæves ved en aarlig Erstatning af 2 Rbd. pr. Tde. Ager og Eng og halvt af Skov- og Mølleskyld for det privilegerede Hartkorn, hvilken Erstatning kunde ydes enten ved aarlig Likvidation i Skatterne eller derved, at enhver Eier af fri Hovedgaards tart erholdt et Beviis eller en kongelig Obligation, lydende paa saa mange hundrede Rigsbankdaler, som den aarlige Erstatning udgjør 4 Rbdlr. Forretningen maatte skee af det høiere Skattebeløb for det nu privilegerede Hartkorn, som ved denne Forandring indkommer og Statskassen faaer saaledes ingen forøget Udgift. Gaardeier Black talte for Forslaget; Godseier Jngerslev betragtede det derimod som utidigt og som et Jndgreb i det privilegerede Hartkorns Rettigheder. Gaardeier Lydersen stemte for en Komittee. Selv Lykkens Ustadighed – yttrede han – taler for Eftergivenhed fra det frie Hartkorns Brugeres Side; det er ikke sjeldent Tilfældet, at Bondens Søn bliver Herremand og det modsatte Tilfælde indtræder ogsaa undertiden, og Jngen kan sige sig selv, end mindre sine Børn, sikker for ikke at nedsynke i Armod; det er derfor under alle Omstændigheder godt, at Bondestanden besidder tilbørlig Frihed, saa at Herremandens Søn, naar han ikke kan blive andet, dog idetmindste kan blive fri Bonde.
Ribe Stifts Adresseaviser, 1844-08-05
Godsejer Schjøtt udtalede sig imod en Komittee. Kammerherre Benzon ansaae Forslaget for meget farligt, som en Berøvelse af Eiendomsret, og maatte ivrigen fraraade det samt opfordrede alle øvrige Besiddere af privilegeret Hartkorn tilat gjøre det samme. Præsidenten kunde ikke ansee det som Berøvelse af Eiendomsret, hvor der bydes Erstatning. Benzon fandt Eiendomsretten, selv hvor Erstatning bydes menikke antages, krænket. Jespersen yttrede, at der under de Reformer i Landbovæsenet, der begyndte ved Frederik den Sjettes Regeringstiltrædelse ikke var Tale, om Erstatning; men naar nu en saadan gives, troede han, at det er i Alles, i den hele Stats Jnteresse, at en Udsædning af Uligheden imellem det privilegerede og uprivilegerede Hartkorns Rettigheder finder Sted. Benzon kunde endnu ikke finde sig i, at det privilegerede Hartkorn skulde kunne miste sine Herligheder. Jespersen spurgte den ærede Deputerede, om han da ogsaa finder, at det er et skrigende Jndgreb i Eiendomsretten, naar en Eier imod billig Erstatning skal til Anlæg af Veie, Jernbaner og deslige afstaae et Stykke Jord, om han endog sætter nok saa megen Priis paa at beholde det? Eiendomsretten er en underordnet Ret, der maa vige for Statens Overeiendomsret, naar det Heles og Statens Jnteresse kræver det. Benzon kunde endnu ikke finde sig i, at det privilegerede Hartkorn skulde kunne miste sine Herligheder. At afstaae Jord til Veie og andre almeennyttige Øiemeed, ansaae han for noget ganske andet. Justitsr. With spurgte om det var mindre Statens Jnteresse at udjævne de ulige Forhold, der finde Sted imellem det frie og det ufrie Hartkorns Brugere, – mindre i dens Jnteresse at bidrage til, at en fredelig Overeenskomst tilveiebringes under en rolig Discussion, Erfaringen har viist, hvorledes den ene Herlighed er bleven pillet bort efter den anden, og Godsejerne udsætte sig for tilsidst ogsaa at miste det, de have tilbage, uden Erstatning. Benzon kunde endnu ikke finde sig i, at det privilegerede Hartkorn skulde kunne miste sine Rettigheder, og at antage Muligheden af den foregaaende Talers Forudsætning ansaae han endog for en Fornærmelse mod Forsamlingen og Regeringen. (Komitte: Aagaard, Betzer, Jngerslev, Nyholm og Kirk.)